**ELŐTERJESZTÉS**

**Tiszavasvári Város Önkormányzata**

**Képviselő-testülete**

**2022. május 30-án**

**tartandó rendes ülésére**

Az előterjesztés tárgya:

**Az üdülőtelepen lévő tiszavasvári 5897/9 és 5897/10 hrsz-ú önkormányzati ingatlanok értékesítése**

A napirend előterjesztője (előadó): Szőke Zoltán polgármester

Az előterjesztést készítette (témafelelős): Gulyásné Gáll Anita

Az előterjesztés iktatószáma: TPH/7155-1/2022.

Az ülésre meghívni javasolt szervek, személyek: -

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.10. pontja |

Melléklet: -

Tiszavasvári, 2022. május 24.

Gulyásné Gáll Anita

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gulyásné Gáll Anita

### ELŐTERJESZTÉS

**- a Képviselő-testülethez -**

**Az üdülőtelepen lévő tiszavasvári 5897/9 és 5897/10 hrsz-ú önkormányzati ingatlanok értékesítéséről**

**Tisztelt Képviselő-testület!**

A Képviselő-testület a 112/2022. (IV.28.) Kt. számú határozatában úgy döntött, hogy továbbra is meghirdeti értékesítésre nyilvános, licittárgyalásos eljárás keretében az üdülőtelepen lévő 5897/9 és 5897/10 hrsz-ú önkormányzati beépítetlen, 250 m2 nagyságú, közművek nélküli ingatlanokat, melyek induló licitára 400.000 Ft + 27 % ÁFA volt telkenként. Ezen ingatlanok több alkalommal is pályáztatva voltak, sikertelenül.

Tájékoztatom a Képviselő-testületet arról, hogy a pályázat benyújtásának határidejeként meghatározott időpontig - azaz 2022. május 18-ig - egy pályázat érkezett az Önkormányzathoz, **Varga István 2083 Solymár, Csősz u. 4**. szám alatti lakos részéről.

Nevezett pályázó a pályázatában **telkenként 500.000 Ft + ÁFA vételárat ajánlott** fel azzal a megkötéssel, ha **mindkét ingatlan értékesítésre kerül részére.**

A nemzeti vagyonról szóló 2011. évi CXCVI. törvény (továbbiakban: Nvtv.) 14. §. (2) bekezdése értelmében: *„Helyi önkormányzat tulajdonában lévő ingatlan értékesítése esetén - a (3)-(4) bekezdésben foglalt kivétellel - az államot minden más jogosultat megelőző elővásárlási jog illeti meg. …”*

Az Nvtv. 14.§ (4) bekezdése szerint:

*a Nvtv. 14.§ (2) bekezdésének rendelkezését nem kell alkalmazni a 13. § (1) bekezdése szerint meghatározott értékhatár 20%-át el nem érő értékű ingatlan értékesítése esetén.*

Az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet (továbbiakban: Vagyonrendelet) 10. § (2) bekezdése értelmében:

*„a bruttó 25 millió forintos forgalmi értékhatárt nem meghaladó vagyont – az 5. mellékletben foglalt versenyeztetési szabályzat szerinti – versenyeztetés – nyilvános, indokolt esetben zártkörű* ***pályázat – útján, vagy a vevő közvetlen kijelölésével*** *lehet átruházni.”*

Mivel az **ingatlanok értéke nem haladja meg** a helyi önkormányzati rendeletben meghatározott értékhatárt, azaz 25 millió forint 20 %-át - jelen esetben **5 millió forintot -**, úgy az **államot nem illeti meg elővásárlási jog** az ingatlanok értékesítését illetően.

Fentiekre tekintettel javaslom, hogy a tárgyban szereplő ingatlanokat az Önkormányzat értékesítse Varga István részére, az általa ajánlott vételárért.

Tiszavasvári, 2022. május 24.

**Szőke Zoltán**

**polgármester**

##### 

**HATÁROZAT TERVEZET**

**Tiszavasvári Város Önkormányzata**

**Képviselő-testülete**

**…/2022. (...) Kt. számú**

**határozata**

**Az üdülőtelepen lévő tiszavasvári 5897/9 és 5897/10 hrsz-ú önkormányzati ingatlanok értékesítéséről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban hatáskörében eljárva az alábbi határozatot hozza:

1. A Képviselő-testület az üdülőtelepen lévő tiszavasvári **5897/9 és 5897/10 hrsz-ú** beépítetlen, 250 m2 nagyságú önkormányzati ingatlanokat értékesíti **Varga István 2083 Solymár, Csősz u. 4.** sz. alatti lakos részére.
2. Az ingatlanok vételára telkenként **500.000 Ft + 27% ÁFA, azaz 635.000 Ft/telek.**
3. Az ingatlanok megvásárlásához kapcsolódó költségek – adásvételi szerződés elkészítésének ügyvédi költsége, ingatlan-nyilvántartási bejegyeztetés, vagyonszerzési illeték, földhivatali igazgatási díj, földmérő díja – a vevőt terhelik.
4. Az 1. pontban szereplő ingatlanokat Tiszavasvári Város Önkormányzata 4 éves beépítési kötelezettség és ennek biztosítására elidegenítési tilalom, valamint visszavásárlási jog bejegyzésével értékesíti a vevő részére.
5. Az ingatlanok a megtekintett állapotban, közműellátottság nélkül kerülnek értékesítésre, az ingatlanok felöltése, földmérő általi kimérése, közművesítése a vevő feladata.
6. Felkéri a Polgármestert, hogy tájékoztassa Varga Istvánt a Képviselő-testület döntéséről.
7. Felhatalmazza a polgármestert, hogy az adásvételi szerződést írja alá.

Határidő: esedékességkor Felelős: Szőke Zoltán polgármester