**ELŐTERJESZTÉS**

**Tiszavasvári Város Önkormányzata Képviselő-testületének**

**2022. május 30-án tartandó ülésére**

**Az előterjesztés tárgya:** **A Tiszavasvári Egyesített Óvodai Intézményben indítandó óvodai csoportok számának meghatározása és maximális csoportlétszámok túllépésének engedélyezése a 2022/2023-as nevelési évben**

**Melléklet:**  óvodavezető kérelme

**Az előterjesztés előadója:** Szőke Zoltán polgármester

**Az előterjesztés témafelelőse:** Badics Dorina Vanessza köztisztviselő

**Az előterjesztés ügyiratszáma:** TPH/7648-2/2022.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 3. számú melléklet 2.2 pontja |

**Az ülésre meghívni javasolt szervek, személyek:**

|  |  |  |
| --- | --- | --- |
| Moravszki Zsoltné | Tiszavasvári Egyesített Óvodai Intézmény vezetője | ekaovoda@gmail.com |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2022. május 23.

**Badics Dorina Vanessza**

**köztisztviselő**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel.: 42/ 520-500 Fax: 42/ 275-000 Email: [tvonkph@tiszavasvari.hu](mailto:tvonkph@tiszavasvari.hu)

Témafelelős: Badics Dorina Vanessza

**E L Ő T E R J E S Z T É S**

**- a Képviselő-testülethez -**

**A Tiszavasvári Egyesített Óvodai Intézményben indítandó óvodai csoportok számának meghatározása és maximális csoportlétszámok túllépésének engedélyezése a 2022/2023-as nevelési évben**

**Tisztelt Képviselő - testület!**

**A Tiszavasvári Egyesített Óvodai Intézmény vezetője kérelmezte, hogy a fenntartó engedélyezze a 2022/2023. nevelési évre vonatkozóan a 15 óvodai csoport indítását és a nevelési év indításánál az óvodai maximális csoportlétszám 20%-al való átlépését minden óvodai csoportra (15 csoport) vonatkozóan. Az óvodavezető kérelme az előterjesztés 1. mellékletét képezi**.

A nemzeti köznevelésről szóló 2011. évi CXC. tv. (továbbiakban: Nkt.) 83. § (2) bekezdés d) pontja alapján a fenntartó meghatározza az adott nevelési évben indítható óvodai csoportok számát.

A Nkt. 8. §(1) bekezdése alapján az óvoda a gyermek hároméves korától a tankötelezettség kezdetéig nevelő intézmény. A vezető felveheti azt a körzetében lakó gyermeket is, aki a harmadik életévét a felvételétől számított fél éven belül betölti, feltéve, hogy a településen lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.

Az Nkt. 8. §(2) bekezdése, mely szerint a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. A szülő kérelmére a fenntartó részéről a jegyző - az óvodavezető, valamint a védőnő egyetértésével - a gyermek jogos érdekét szem előtt tartva, az ötödik életév betöltéséig felmentést adhat a kötelező óvodai nevelésben való részvétel alól, ha a gyermek családi körülményei, képességeinek kibontakoztatása, sajátos helyzete indokolja.

Az Nkt. 49. § (1) bekezdése alapján az óvodai felvétel, átvétel jelentkezés alapján történik. Az óvodába a gyermek – e törvényben foglalt kivétellel – harmadik életévének betöltése után vehető fel. A szülő gyermeke óvodai felvételét, átvételét bármikor kérheti, a gyermekek felvétele folyamatos. Az Nkt. 49. § (2) bekezdés értelmében a gyermeket elsősorban abba az óvodába kell felvenni, átvenni, amelynek körzetében lakik, vagy ahol szülője dolgozik. A felvételről, átvételről az óvoda vezetője dönt.

Az Nkt. 25. § (7) bekezdése értelmében az óvodai csoportok, iskolai osztályok, kollégiumi csoportok minimális, maximális és átlaglétszámát a 4. melléklet határozza meg. **Az óvodai csoportra**, iskolai osztályra, kollégiumi csoportra **megállapított maximális létszám a nevelési év**, illetve a tanítási év **indításánál a fenntartó engedélyével legfeljebb húsz százalékkal átléphető**, továbbá függetlenül az indított osztályok, csoportok számától, akkor is, ha a nevelési év, tanítási év során az új gyermek, tanuló átvétele, felvétele miatt indokolt. A minimális létszámtól csak akkor lehet eltérni, ha azt az óvodai, tanulói jogviszony nevelési, tanítási év közben történő megszűnése indokolja.

Az Nkt. 4. melléklete határozza meg az óvodai csoportlétszám határokat. **Ez alapján az óvodában minimális csoportlétszám 13 fő, az átlag csoportlétszám 20 fő, míg a maximális létszám 25 fő.**

|  |  |  |  |
| --- | --- | --- | --- |
|  | minimális létszám | maximális létszám | átlag létszám |
| Óvoda | 13 | 25 | 20 |

A nevelési év indításánál óvoda esetében a maximális csoportlétszám 25 fő, melynek legfeljebb 20%-os túllépését engedélyezheti a fenntartó. Így Tiszavasvári Város Önkormányzata által fenntartott óvodában az engedélyezhető maximális csoportlétszám 30 fő.

Az óvodavezető tájékoztatása alapján a jelenlegi adatok szerint a **Tiszavasvári Egyesített Óvodai intézményben, a Minimanó Óvoda Napsugár csoportjában, a Lurkó-Kuckó Óvoda Napsugár csoportjában a gyermekek létszáma 2022. szeptember 1. napjától meghaladja a maximálisan felvehető gyermeklétszámot,** így az **óvodai csoportok 1/5-ében várható túllépés.** Tekintettel azonban arra, hogy **előre nem meghatározható a nevelési év közbeni felvétel, így valamennyi csoportra kéri a túllépésre vonatkozó fenntartói engedélyt.**


**Tisztelt Képviselő - testület!**

Fentiek alapján kérem, hogy döntsenek a Tiszavasvári Egyesített Óvodai Intézményben 2022/2023. nevelési évre vonatkozóan 15 óvodai csoport indításáról, valamint az indított óvodai maximális csoportlétszámok 20%-al való túllépéséről a határozat-tervezet figyelembevételével.

Tiszavasvári, 2022. május. 23.

**Szőke Zoltán**

**polgármester**



*…/2022. (V.30.) Kt. számú határozat 1. sz. melléklete:*

****

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**.../2022. (V.30.) Kt. számú**

**határozata**

**A Tiszavasvári Egyesített Óvodai Intézményben indítandó óvodai csoportok számának meghatározása és maximális csoportlétszámok túllépésének engedélyezése a 2022/2023-as nevelési évben**

Tiszavasvári Város Önkormányzata Képviselő-testülete a köznevelésről szóló 2011. évi CXC tv. 25.§ (7) bekezdése és 83.§ (2) bekezdés d) pontja alapján az alábbi határozatot hozza:

1. A Tiszavasvári Egyesített Óvodai Intézményben a 2022/2023-as nevelési évben 15 óvodai csoport indítását engedélyezi.
2. A Tiszavasvári Egyesített Óvodai Intézmény valamennyi óvodai csoportja esetében engedélyezi a 2022/2023-as nevelési évre vonatkozóan a maximális csoportlétszám 20%-al való túllépését.
3. Felkéri a polgármestert, hogy a testület döntéséről haladéktalanul értesítse az érintett intézmény vezetőjét.

**Határidő:** esedékességkor **Felelős**: Szőke Zoltán

polgármester